# E E L N Õ U

## NARVA LINNAVALITSUS

#### K O R R A L D U S

Narva .\_\_\_.2016.a nr \_\_\_\_\_ -k

**Narva linna munitsipaalspordikoolide õppetasu kehtestamine**

1. **Asjaolud ja menetluse käik**

Narva munitsipaalspordikoolide õppetasu suurendamine toimus viimati 2014. aasta juunikuus. Aastate jooksul on muutunud majandusolukord – võrreldes 2013. aastaga on kuutöötasu alammäär suurenenud 34,4% võrra, soojusenergia müügihind on kasvanud 35,5% võrra. Samal ajal on toimunud ka muudatused huvikoolide poolt pakutavates teenustes. Tänu huvikoolide pidevale arendamisele on paranenud huvihariduse võimalused, tingimused ning on tagatud huvihariduse kvaliteet.

Seetõttu olid Narva Linnavalitsuse poolt Narva Spordikooli Energia ja Narva Paemurru Spordikooli direktoritele pakutud uued õppetasu suurused, mille suhtes olid koolidirektorite poolt omakorda tehtud märkused ja korrektiivid.

Uued munitsipaalspordikoolide õppetasu suurused on ette valmistatud vastavalt koolidirektorite optimaalsematele ettepanekutele ning on kehtivatest õppetasu suurustest suuremad, mis on põhjustatud eelkõige hindade pideva tõusuga, mis toob kaasa koolide ülalpidamiskulude kasvu, ja vajadusega suurendada tulusid tekkivate kulude katmiseks.

1. **Õiguslikud alused**

Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. **Otsus**

**3.1.** Kehtestada Narva linna munitsipaalspordikoolide õppekulude osaliseks katmiseks võetava õppetasu suurused järgmiselt:

|  |  |
| --- | --- |
| **spordiala** | **õppetasu kuus** |
| aerutamine,  laskesuusatamine,  motosport,  poks,  sõudmine,  jalgrattasport,  lauatennis,  laskmine,  kergejõustik,  iluuisutamine (õppe-treeningrühm, meisterlikkuse rühm) | 5,00 eurot |
| jäähoki,  korvpall,  võrkpall,  judo,  iluvõimlemine (viienda õpetamisaasta õppe-treeningrühm, meisterlikkuse rühm),  iluuisutamine (algettevalmistuse rühm) | 6,00 eurot |
| iluvõimlemine (algettevalmistuse rühm, esimese, teise, kolmanda ja neljanda õpetamisaasta õppe-treeningrühm),  ujumine (õppe-treeningrühm, meisterlikkuse rühm) | 8,00 eurot |
| ujumine (algettevalmistuse rühm) | 12,00 eurot |

**3.2.** Õppetasu kogutakse üheksa kuu vältel.

**3.3.** Narva spordikoolide direktoritel on õigus vabastada vähekindlustatud perekonnad kuni 20% õppurite koguarvust lapsevanema või lapse hooldaja kirjaliku avalduse ja perekonna tulusid tõendavate dokumentide alusel.

**3.4.** Narva spordikoolide direktoritel on õigus vabastada õppetasust spordialade vabariigi meistreid.

1. **Rakendussätted**
   1. Rakendada antud hinnakirja alates 01.09.2016. a.
   2. Korraldus jõustub seadusega sätestatud korras.
   3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Tarmo Tammiste Ants Liimets

Linnapea Linnasekretär